Fanie du Preez gevonnis | Maroela Media
Fanie Du Preez Woensdag in die hof. Foto: Nadine Watkins/90.6 FM Stereo Nuus
Du Preez het sy gesin in die vroeë oggendure van 3 Desember 2015 in hul huis in Vanderbijlpark doodgeskiet. Regter Hennie de Vos het Du Preez op 1 November skuldig bevind op drie aanklagte van moord, 'n aanklag van dwarsboming van die gereg en 'n aanklag van die onwettige besit van vuurwapens.
90.6 FM Stereo Nuus berig De Vos het Woensdag in sy uitspraak gesê Du Preez is ten volle verantwoordelik vir sy dade en is nie deur eksterne faktore, soos drank of emosionele trauma, beïnvloed nie. Hy sê Du Preez het egter nie verantwoordelikheid vir sy optrede aanvaar nie en sedert die moorde voortdurend probeer om die blaam op iemand anders te plaas.
Hy het bevind huisarres, soos Joan van Wyngaardt, Du Preez se ma, vroeër versoek het, sal nie 'n gepaste vonnis vir die misdade wees nie. Volgens De Vos tel dit wel as versagtende omstandighede dat dit Du Preez se eerste oortreding is, maar kan die gevoelloosheid en wreedheid van die moorde nie geïgnoreer word nie. "Thea is van die reg ontneem om eendag 'n ouma te wees. Carlia en Phillip is ontneem van liefde, hul eie kinders en 'n toekoms," het hy gesê.
Volgens De Vos is die kans op rehabilitasie vir Du Preez skraal, aangesien die moorde sinneloos was en heeltemal uit selfsug gepleeg is.
De Vos het Du Preez tot drie keer lewenslange tronkstraf gevonnis vir elk van die moorde, asook 'n bykomende tien jaar tronkstraf vir dwarsboming van die gereg, sewe jaar tronkstraf vir die onwettige besit van 'n vuurwapen en twee jaar tronkstraf vir die onwettige besit van ammunisie. Hy het gelas dat die vonnisse gelyklopend uitgedien word.
Die man verdien die doodstraf maar ja te minste gaan hy sit vir n lang tyd!!!
Help my as ek nou 'n dom vraag vra. Maar lewenslank beteken nie die res v jou lewe nie… Nie tot jy dood is nie reg? Hy kom êrens wel uit en parool word dan nie oorweeg nie?
Wat is die verskil tussen 3 lewenslange vonnisse plus 10 jaar en een lewenslange vonnis?
Waarom op aarde die vonnisopleggers vonnisse gelyklopend laat uitdien is onverstaanbaar.
Ek weet nie of die regters besef wat hul doen met samelopende vonnisse, want die man ga na ongeveer 18jr aanmerking kom vir parool.En reverdig dit 3 MOORDE???????? BELAGLIK!!!!!
Ek het geen simpatie met die man nie hy het drie pragtige mense vermoor en dit sy eie mense wat hom met hulle lewe vertrou het!!!